Многія з вас ужо мабыць задаліся пытаньнем: “А на які ляд беларускаму рокеру ці металхэду глядзець нейкіх там сыноў якой-та там анархіі, пра якіх нікто ніколі ня чуў?” Справядлівае пытаньне, ды й сам серыял зусім не папулярны ў нашых палясьцінах, але ў тых жа самых штатах калі яго хто і не глядзеў, то ўжо 100% чуў такую назву. З рокам ды металам гэны серыял зьвязаны сваёй асноўнай тэмай, а менавіта – байкерамі. Ну і як вы маглі здагадацца, саўндтрэк у гэтага серыялу –адпаведнай тэматыкі. Хачу адразу папярэдзіць аматараў “пацяжей”: усялякіх дэзаў ці блацк металаў вы не пачуеце ў гэтым кінатворы. Саўндтрэк пабудаваны на тыповым амерыканскім року, ва ўсіх ягоных праявах, але крышачку металу таксам завезьлі.